ddrg/super_eurlex huggingface dataset:
1)

III pielikumu aizstāj ar šādu: “III PIELIKUMS 1. ĪPAŠAS MARĶĒŠANAS PRASĪBAS DAŽĀM BARĪBAS PIEDEVĀM UN PREMIKSIEM a) Zootehniskajām piedevām, kokcidiostatiem un histomonostatiem: — garantijas derīguma termiņš vai glabāšanas laiks no ražošanas datuma, — lietošanas noteikumi un — koncentrācija. b) Fermentiem papildus jau iepriekš minētajām norādēm: — aktīvās sastāvdaļas vai sastāvdaļu nosaukums saskaņā ar fermentu darbību un atbilstoši tām piešķirtajai atļaujai, — Starptautiskās Bioķīmijas savienības identifikācijas numurs un — koncentrācijas vietā: aktīvās vienības (aktīvās vienības uz gramu vai aktīvās vienības uz mililitru). c) Mikroorganismiem: — garantijas derīguma termiņš vai glabāšanas laiks no ražošanas datuma, — lietošanas noteikumi, — celma identifikācijas numurs un — koloniju veidojošo vienību skaits uz gramu. d) Uzturfizioloģiskās piedevas: — aktīvās vielas līmenis un — šā līmeņa garantijas derīguma termiņš vai glabāšanas laiks no ražošanas datuma. e) Tehnoloģiskās un organoleptiskās piedevas, izņemot aromatizējošas sastāvdaļas: — aktīvās vielas līmenis. f) Aromatizējošas sastāvdaļas: — premiksos iestrādātais procentuālais daudzums. 2. MARĶĒŠANAS UN INFORMĀCIJAS SNIEGŠANAS PAPILDU PRASĪBAS DAŽĀM NO PREPARĀTIEM SASTĀVOŠĀM PIEDEVĀM UN ŠĀDUS PREPARĀTUS SATUROŠIEM PREMIKSIEM a) Attiecībā uz piedevām, kas pieder pie 6. panta 1. punkta a), b) un c) apakšpunktā minētajām kategorijām un sastāv no preparātiem: i) uz iepakojuma vai tvertnes sniedz norādes par jebkādas tādas preparātā esošas tehnoloģiskās piedevas konkrēto nosaukumu, identifikācijas numuru un līmeni, kuras maksimālie līmeņi ir noteikti attiecīgajā atļaujā; ii) jebkādā rakstiskas informācijas nesējā vai kopā ar preparātu sniedz šādu informāciju: — jebkādas preparātā esošas tehnoloģiskās piedevas konkrētais nosaukums un identifikācijas numurs un — jebkādu citu preparātā esošu vielu vai līdzekļu nosaukumi, tos norādot dilstošā secībā pēc svara. b) Attiecībā uz premiksiem, kas satur piedevas, kuras pieder pie 6. panta 1. punkta a), b) un c) apakšpunktā minētajām kategorijām un sastāv no preparātiem: i) attiecīgā gadījumā uz iepakojuma vai tvertnes norāda, ka premiksā ir barības piedevas preparātos esošas tehnoloģiskas piedevas, kuru maksimālie līmeņi ir noteikti attiecīgajā atļaujā; ii) pēc pircēja vai lietotāja lūguma sniedz informāciju par barības piedevas preparātam pievienotās šā punkta i) apakšpunktā minētās tehnoloģiskās piedevas konkrēto nosaukumu, identifikācijas numuru un norādi par tās līmeni.”
(3)

Šādu informācijas un veicināšanas pasākumu mērķis ir stiprināt Savienības lauksaimniecības nozares konkurētspēju, tādējādi uzlabojot tās spēju vienlīdz labi konkurēt gan iekšējā tirgū, gan trešās valstīs. Jo īpaši ar informācijas un veicināšanas pasākumiem vajadzētu censties paaugstināt patērētāju informētību par Savienības lauksaimniecības produktu un to ražošanas veidu izcilību, kā arī palielināt informētību par Savienības kvalitātes shēmām un to atzīšanu. Turklāt ar tiem būtu jāuzlabo Savienības lauksaimniecības produktu konkurētspēja un jāpalielina to patēriņš, jāveicina to atpazīstamība gan Savienībā, gan ārpus tās un jāpalielina šo produktu tirgus daļa, īpašu uzmanību pievēršot to trešo valstu tirgiem, kuriem ir vislielākais izaugsmes potenciāls. Ar šiem pasākumiem vajadzētu palīdzēt normalizēt tirgus darbību nopietnu tirgus traucējumu, patērētāju uzticības zaudēšanas vai citu specifisku problēmu gadījumā. Šādiem informācijas un veicināšanas pasākumiem būtu lietderīgi jāpapildina un jāpastiprina dalībvalstu īstenotie pasākumi. Lai sasniegtu plānotos mērķus, informācijas un veicināšanas pasākumus būtu jāturpina īstenot gan Savienībā, gan ārpus tās.
(28)

Instrumentam būtu arī jāatbalsta Savienības veidotās IT sistēmas, pamatojoties uz pašreizējām un/vai jaunām IT sistēmām, lai sniegtu dalībvalstīm rīkus, ar ko efektīvāk pārvaldīt trešo valstu valstspiederīgo pārvietošanos pāri robežām un nodrošināt ceļotāju labāku identifikāciju un pārbaudīšanu, tādējādi atvieglojot ceļošanu un uzlabojot robežu drošību. Tādēļ, ievērojot ES iekšējās drošības informācijas pārvaldības stratēģiju būtu jāizstrādā programma, kuras mērķis ir segt izmaksas, ko rada minēto sistēmu centrālo un valstu elementu izveide, nodrošinot tehnisko savietojamību, sadarbspēju ar citām Savienības IT sistēmām, izmaksu ietaupījumus un netraucētu īstenošanu dalībvalstīs. Minētajās IT sistēmās būtu jānodrošina pamattiesību ievērošana, tostarp personas datu aizsardzība.
(2)

Saskaņā ar Regulas (ES) Nr. 508/2014 22. panta 2. punktu darbības programmu grozījumu iesniegšanas un apstiprināšanas procedūras un termiņi jāvienkāršo šādos gadījumos: a) tādu darbības programmu grozījumu gadījumā, kas attiecas uz līdzekļu pārvietošanu starp Savienības prioritātēm, ja pārvietotie līdzekļi nepārsniedz 10 % no Savienības prioritātei iedalītās summas; b) tādu darbības programmu grozījumu gadījumā, kas attiecas uz pasākumu vai attiecīgo darbības veidu iekļaušanu vai atcelšanu un ar to saistīto informāciju un rādītājiem; c) tādu darbības programmu grozījumu gadījumā, kas attiecas uz pasākumu apraksta izmaiņām, tostarp izmaiņām atbilstības nosacījumos; d) tādu grozījumu gadījumā, kas nepieciešami saistībā ar izmaiņām Savienības prioritātēs attiecībā uz noteikumu izpildes un kontroles politiku. Šādiem darbības programmas grozījumiem nevajadzētu ietekmēt ne vispārējo programmas intervences loģiku, izvēlētās Savienības prioritātes un konkrētos mērķus, ne arī to rezultātus, tāpēc tiem nevajadzētu radīt šaubas par atbilstību spēkā esošajiem noteikumiem un pastāvošajai praksei.
(8)

Īpaši svarīgi ir panākt atbilstību attiecīgajiem valstu un Savienības tiesību aktiem un uzņemošās valsts tiesību aktiem. Tā ir nosūtošo un uzņemošo organizāciju atbildība, kuru pienākums ir arī informēt ES palīdzības brīvprātīgos par to tiesībām un juridiskajām saistībām, kuras izriet no attiecīgajiem tiesību aktiem, un to tiesībām uz apdrošināšanu. Skaidrs brīvprātīgo juridiskais statuss ir priekšnoteikums to nosūtīšanai darbā, un līdz ar to tas būtu jādefinē nosūtījuma līgumā starp nosūtīšanas organizācijām un ES palīdzības brīvprātīgo. Īpaša uzmanība arī būtu jāvelta personas datu aizsardzībai, nepieciešamībai rīkoties atbilstoši integritātes principam, saskaņā ar rīcības kodeksu un bērnu un neaizsargātu pieaugušo aizsardzībai, tostarp nosakot principu par nulles toleranci pret seksuālu vardarbību.
(1)

Direktīvas 98/70/EK un 2009/28/EK nosaka, ka biodegvielu un bioloģisko šķidro kurināmo var ieskaitīt noteiktajos mērķos un ekonomikas dalībnieki var gūt labumu no publiskā atbalsta tikai tad, ja tie atbilst minētajās direktīvās izklāstītajiem ilgtspējas kritērijiem. Šīs shēmas ietvaros biodegvielu un bioloģisko šķidro kurināmo var ieskaitīt noteiktajos mērķos un gūt labumu no publiskā atbalsta var gadījumā, ja tie nav ražoti no izejvielām, kas iegūtas no zemes, kas 2008. gada janvārī vai vēlāk bijusi zālājs ar augstu bioloģisko daudzveidību, ja vien – gadījumā ar zālāju ar augstu bioloģisko daudzveidību, kas nav dabisks, – netiek sniegti pierādījumi, ka izejvielu novākšana ir nepieciešama, lai saglabātu tā zālāja statusu.
(4)

Eiropas Pārtikas nekaitīguma iestāde (“Iestāde”) 2014. gada 2. jūlija atzinumā (2) secināja, ka no Corynebacterium glutamicum (DSM 25202) iegūts L-valīns, ja to lieto, ievērojot piedāvātos lietošanas nosacījumus, nelabvēlīgi neietekmē dzīvnieku veselību, cilvēku veselību vai vidi un ka to var uzskatīt par lietderīgu neaizstājamās aminoskābes L-valīna avotu dzīvnieku uzturā. Iestāde uzskata, ka īpašas prasības uzraudzībai pēc piedevu laišanas tirgū noteikt nav vajadzīgs. Turklāt tā verificēja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barības piedevas analīzes metodi.
(3)

Nelielas ventilācijas iekārtas ar elektrisko ieejas jaudu, kas ir mazāka par 30 W uz gaisa plūsmu, būtu jāizslēdz no šīs regulas darbības jomas. Minētajām ventilācijas iekārtām ir dažāds lietojums, un tās galvenokārt darbojas ar pārtraukumiem un tiek lietotas tikai kā papildu ierīces, piemēram, vannas istabā. Ja minētās ventilācijas iekārtas tiktu iekļautas šīs regulas darbības jomā, tas radītu ievērojamu administratīvo slogu tirgus uzraudzības jomā, jo tās pārdod lielā daudzumā un tām ir neliels energotaupības potenciāls. Tomēr, tā kā minēto iekārtu funkcijas ir līdzīgas citām ventilācijas iekārtām, pārskatot šos pasākumus, būtu jāņem vērā arī minētās iekārtas. Nedzīvojamo ēku ventilācijas iekārtas (NDĒVI) būtu jāizslēdz no šīs regulas darbības jomas attiecībā uz marķējumu, jo šos ražojumus izvēlas plānotāji un arhitekti un šo izvēli ļoti maz ietekmē patērētājs un situācija tirgū. No minētās regulas darbības jomas būtu jāizslēdz arī ventilācijas iekārtas, kas ir paredzētas lietošanai tikai neparedzētos gadījumos vai ārkārtas vai bīstamās situācijas, jo tās lieto reti un neilgi. Izņēmumi attiecināmi arī uz daudzfunkcionālām iekārtām, kuru pamatfunkcija ir sildīšana vai dzesēšana, un virtuves tvaika nosūcējiem, kuri būtu jāizslēdz no šīs regulas darbības jomas. Būtu jāparedz harmonizēti noteikumi par to, kā etiķetēs un standarta informācijā par ražojumu norādāms dzīvojamo ēku ventilācijas iekārtu īpatnējais enerģijas patēriņš, lai stimulētu ražotājus uzlabot minēto iekārtu energoefektivitāti, kā arī mudinātu tiešos lietotājus iegādāties energoefektīvus ražojumus un sekmētu iekšējā tirgus darbību.
Elektronisks aparāts, kura izmēri ir aptuveni 10 × 4 × 1 cm un kurā starp citiem ietilpst šādi komponenti: — procesors, — 1 GB sistēmas atmiņa, — 4 GB iekšējā atmiņa, — iebūvēts modulis bezvadu savienojumam ar internetu. Tas ir aprīkots ar šādām saskarnēm: — HDMI, — USB, — mikro USB, — mikro SDHC. Aparātā nav iekļauts videoskaņotājs. Ja aparātu savieno ar televizoru vai monitoru, tas nodrošina lietotājam piekļuvi internetam, piemēram, lai saņemtu un nosūtītu e-pastus, skatītos video, spēlētu spēles vai lejupielādētu lietotnes. No atmiņas kartes vai USB atmiņas iespējams arī reproducēt multivides, piemēram, video, foto un mūzikas, datnes.

8528 71 91
(6)

Skaidrības labad būtu jāpublicē vienotā maksājuma shēmas maksimālais budžets 2014. gadam, kura summa ir aprēķināta, maksimālos apjomus, kas minēti Regulas (EK) Nr. 73/2009 52., 53., 68. un 72.a pantā, atskaitot no minētās regulas VIII pielikumā minētajiem maksimālajiem apjomiem. Summa, ko atskaita no minētajā pielikumā noteiktajiem maksimālajiem apjomiem, lai finansētu īpašo atbalstu, kas paredzēts Regulas (EK) Nr. 73/2009 68. pantā, atbilst starpībai starp īpašā atbalsta kopējo summu, ko paziņojušas dalībvalstis, un summām, kas paziņotas, lai finansētu īpašo atbalstu saskaņā ar minētās regulas 69. panta 6. punkta a) apakšpunktu. Ja dalībvalsts, kas īsteno vienotā maksājuma shēmu, nolemj piešķirt atbalstu, kas minēts Regulas (EK) Nr. 73/2009 68. panta 1. punkta c) apakšpunktā, summai, kas paziņota Komisijai, ir jābūt iekļautai vienotā maksājuma shēmas maksimālā budžeta apjomā, jo šis atbalsts tiek sniegts kā vienības vērtības un/vai lauksaimnieka tiesību uz maksājumu skaitu palielinājums.
(2)

Lai varētu elastīgākā veidā mobilizēt finanšu instrumentus paredzētajam atbalstam no dažādiem avotiem, ko vadošā iestāde pārvalda, izmantojot vienu no Regulas (ES) Nr. 1303/2013 38. panta 4. punkta pirmajā daļā noteiktajiem veidiem, ir jāprecizē, kā programmas ieguldījumi tiek pārskaitīti un pārvaldīti. Proti, ir jāprecizē apstākļi, saskaņā ar kuriem finanšu instruments var saņemt ieguldījumus no vairāk kā vienas programmas vai no vairāk kā viena tās pašas programmas prioritārā virziena vai pasākuma, kā arī jāprecizē nosacījumi, saskaņā ar kuriem galasaņēmējam veiktos valstu publiskā vai privātā sektora ieguldījumus finanšu instrumentos var uzskatīt par valsts līdzfinansējumu.
(3)

Informācijas apmaiņa starp piederības dalībvalsts un uzņēmējas dalībvalsts kompetentajām iestādēm neaprobežojas tikai ar tiem informācijas veidiem, kas norādīti Direktīvas 2013/36/ES 50. pantā, un līdz ar to – ar tiem informācijas veidiem, kas norādīti šajā regulā. Jo īpaši Direktīvas 2013/36/ES 35., 36., 39., 43. un 52. pantā ir izklāstīti atsevišķi noteikumi par informācijas apmaiņu attiecībā uz filiāļu pārbaudi uz vietas, paziņojumiem par to, kā tiek īstenotas tiesības veikt uzņēmējdarbību un pakalpojumu sniegšanas brīvība, un pasākumiem, tostarp piesardzības pasākumiem, ko pieņēmušas kompetentās iestādes saistībā ar filiālēm un to mātesuzņēmumiem. Tāpēc šajā regulā nevajadzētu precizēt informācijas apmaiņas prasības minētajās jomās.
(2)

Šīs regulas noteikumi ir cieši saistīti, jo tie attiecas uz attiecas uz noteikumiem par to programmu saturu, kas attiecas uz kohēzijas politiku kas saistītas ar kohēzijas politiku Lai nodrošinātu saskaņotību starp šiem noteikumiem, kuriem būtu jāstājas spēkā vienlaikus, un sekmētu to, ka visiem Savienības iedzīvotājiem tiek nodrošināts to visaptverošs pārskats un viegla pieeja tiem, vēlams noteikumus, ar kuriem nosaka ar kohēzijas politiku saistīto programmu paraugus, kas jāizveido ar īstenošanas aktiem, kuri prasīti Regulā (ES) Nr. 1303/2013 un Regulā (ES) Nr. 1299/2013, iekļaut vienā regulā.
LV Eiropas Savienības Oficiālais Vēstnesis L 57/21

KOMISIJAS REGULA (ES) Nr. 185/2014

(2014. gada 26. februāris),

ar ko labo redakciju bulgāru valodā Regulai (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (1), un jo īpaši tās 5. panta 2. punktu un 6. panta 1. punkta b) apakšpunkta ii) punktu un 6. panta 1. punkta otro daļu, 6. panta 2. punkta otro daļu, 11. panta 2. punkta b) un c) apakšpunktu un 11. panta 2. punkta otro daļu, 15. panta 1. punkta b), d), e), h) un i) apakšpunktu un 15. panta 1. punkta otro daļu, 17. panta 2. punktu un 18. panta 3. punktu, 19. panta 4. punkta a), b) un c) apakšpunktu un 19. panta 4. punkta otro daļu, 20. panta 10. un 11. punktu, 21. panta 5. un 6. punktu, 22. panta 3. punktu un 23. panta 3. punktu, 27. panta a), b), c) un e)–h) punktu un 27. panta otro daļu, 31. panta 2. punktu, 32. panta 3. punktu, 40. pantu, 41. panta 3. punkta pirmo un trešo daļu, 42. pantu, 43. panta 3. punktu, 45. panta 4. punktu, 47. panta 2. punktu, 48. panta 2. punktu, 48. panta 7. punkta a) apakšpunktu un 8. punkta a) apakšpunktu un 48. panta 8. punkta otro daļu,

ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 16. panta 3. punktu,

tā kā:

(1) Komisijas Regulas (ES) Nr. 142/2011 (3) redakcijā bulgāru valodā ir konstatēta kļūda, kura būtu jālabo. Labojums uz pārējo valodu redakcijām neattiecas.

(2) Tāpēc būtu attiecīgi jālabo Regula (ES) Nr. 142/2011.

(3) Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un ne Eiropas Parlaments, ne Padome pret tiem nav iebilduši,

IR PIEŅĒMUSI ŠO REGULU.

1. pants

Attiecas tikai uz redakciju bulgāru valodā.

2. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2014. gada 26. februārī Komisijas vārdā – priekšsēdētājs José Manuel BARROSO

(1) OV L 300, 14.11.2009., 1. lpp.

(2) OV L 24, 30.1.1998., 9. lpp.

(3) OV L 54, 26.2.2011., 1. lpp.
46)

“tehniskās instrukcijas” ir jaunākais spēkā esošais izdevums tehniskajām instrukcijām bīstamo izstrādājumu drošai pārvadāšanai pa gaisu (Technical Instructions for the Safe Transport of Dangerous Goods by Air (Doc 9284-AN/905)), tostarp papildinājums un papildpielikumi, ko apstiprinājusi un publicējusi Starptautiskā Civilās aviācijas organizācija;
1.

Pieteikumā par aktīvās vielas iekļaušanu Regulas (ES) Nr. 528/2012 I pielikuma 1., 2., 3., 4. vai 5. kategorijā konkrēti norāda attiecīgo kategoriju, tās vielas identitāti un produktu paredzēto lietojumu, par kuru tiks prasīts apstiprinājums, un iekļauj pārliecinošus pierādījumus, lai apliecinātu: a) ka viela atbilst attiecīgās kategorijas aprakstam; un b) ka ir nepārprotami vienprātīgs ekspertu atzinums par to, ka saskaņā ar minētās regulas 28. panta 2. punktu konkrētā viela nerada pamatu bažām. Šā punkta b) apakšpunktā norādītajos pierādījumos ietver visus attiecīgos publicētos literatūras datus saistībā ar konkrēto vielu un visus attiecīgos datus, ko par šo vielu ieguvis pieteikuma iesniedzējs. Tajos var ietvert arī analoģijas no ķīmiskajiem analogiem/homologiem, (Q)SAR prognozes, datus no jau veiktajiem pētījumiem, in vitro pētījumus, vēsturiskus datus par ietekmi uz cilvēkiem vai citu regulatīvo iestāžu vai reglamentējošo noteikumu secinājumus.
(6)

Turklāt, lai izvairītos no riska, ka kaķu, suņu un mājas sesku komerciālu pārvietošanu krāpnieciski maskē kā nekomerciālu pārvietošanu, ievedot šos dzīvniekus dalībvalstī no citas dalībvalsts vai no trešās valsts, kas uzskaitīta Regulas (EK) Nr. 998/2003 II pielikuma B daļas 2. iedaļā, tika pieņemta Komisijas 2010. gada 6. maija Regula (ES) Nr. 388/2010, ar ko īsteno Eiropas Parlamenta un Padomes Regulu (EK) Nr. 998/2003 attiecībā uz dažu sugu lolojumdzīvnieku [mājas (istabas) dzīvnieku] maksimālo skaitu nekomerciālai pārvietošanai (6).
(114)

Patlaban tiek īstenots INAC iesniegtais korektīvo pasākumu plāns. Tā izpildes kopsavilkums 2014. gada aprīļa vidū liecināja par to, ka 20 % no darbībām, kuras bija plānots veikt līdz 2014. gada novembra beigām, bija veiktas saskaņā ar plānu, savukārt 25 % no minētajām darbībām vēl turpinās un atlikušie 55 % darbību vēl nav uzsāktas un to īstenošanas termiņš bija ievērojami aizkavējies.
(5)

Pasaules Banka 2012., 2013. un 2014. gadā ir klasificējusi Turkmenistānu kā valsti ar vidēji augstiem ienākumiem. Attiecīgi saskaņā ar 4. panta 1. punkta a) apakšpunktu Turkmenistāna vairs neatbilst VPS saņēmējvalsts statusam, un tā būtu jāsvītro no VPS regulas II pielikuma Lēmumu svītrot saņēmējvalsti no VPS saņēmējvalstu saraksta būtu jāsāk piemērot vienu gadu pēc minētā lēmuma spēkā stāšanās dienas. Lai nodrošinātu vienotu piemērošanu, Turkmenistāna no 2016. gada 1. janvāra būtu jāsvītro no II pielikuma.
(4)

Ņemot vērā tādu lielo zivju anatomiju kā tunzivis (Thunnus ģints), zobenzivis (Xiphias gladius), marlīni, buriniekzivis un šķēpneši (Istiophoridae dzimta), kā arī okeāna haizivis (Hexanchus griseus; Cetorhinus maximus; Alopiidae dzimta; Rhincodon typus; Carcharhinidae dzimta; Sphyrnidae dzimta; Isurida dzimta), no zivs var iegūt ne vairāk kā četras relatīvi lielas zivju filejas (no labās un kreisās puses, kā arī no augšējās un apakšējās daļas).
(6)

Piemērojot īpašus nosacījumus, kuri reglamentē barības importu no konkrētām trešām valstīm saistībā ar tās piesārņojuma risku ar aflatoksīniem, ir spēkā līdzīgi noteikumi, kā piemērojot īpašus nosacījumus, kuri reglamentē pārtikas produktu importu no konkrētām trešām valstīm saistībā ar tās piesārņojuma risku ar aflatoksīniem, tādēļ barību un pārtiku, kurai piemēro īpašus nosacījumus saistībā ar aflatoksīna piesārņojuma risku, ir lietderīgi iekļaut vienā regulā. Tādēļ ir lietderīgi iekļaut šajā regulā noteikumus attiecībā uz zemesriekstiem no Indijas un Ganas un arbūzu sēklām no Nigērijas, kā noteikts Komisijas Īstenošanas regulā (ES) Nr. 91/2013 (7). Vienlaikus Īstenošanas regula (ES) Nr. 91/2013 būtu jāaizstāj ar jaunu regulu, kas paredz noteikumus attiecībā uz okrām un karija lapām no Indijas.
1)

regulas III pielikumu papildina ar šādu 265. un 266. ierakstu: Vielas identifikācija Nosacījumi Atsauces numurs Ķīmiskais nosaukums/INN Kopīgais nosaukums sastāvdaļu glosārijā CAS numurs EK numurs Kosmētikas līdzekļa veids, ķermeņa daļas Maksimālā koncentrācija lietošanai gatavā maisījumā Citi Lietošanas noteikumu un brīdinājumu formulējums a b c d e f g h i “265 C16-alkiltrimetilamonija hlorīds Cetrimonium chloride (1) 112-02-7 203-928-6 a) Matu kopšanas līdzekļi, ko noskalo a) 2,5 % atsevišķai koncentrācijai vai cetrimonium chloride un steartrimonium chloride atsevišķu koncentrāciju summai Citiem mērķiem, kas nav mērķis kavēt mikroorganismu attīstību līdzeklī. Šim mērķim jābūt redzamam līdzekļa noformējumā. C18-alkiltrimetilamonija hlorīds Steartrimonium chloride (1) 112-03-8 203-929-1 b) Matu kopšanas līdzekļi, ko nenoskalo b) 1,0 % atsevišķai koncentrācijai vai cetrimonium chloride un steartrimonium chloride atsevišķu koncentrāciju summai c) Līdzekļi sejai, ko nenoskalo c) 0,5 % atsevišķai koncentrācijai vai cetrimonium chloride un steartrimonium chloride atsevišķu koncentrāciju summai 266 C22-alkiltrimetilamonija hlorīds Behentrimonium chloride (1) 17301-53-0 241-327-0 a) Matu kopšanas līdzekļi, ko noskalo a) 5,0 % atsevišķai behentrimonium chloride koncentrācijai vai cetrimonium chloride, steartrimonium chloride un behentrimonium chloride atsevišķu koncentrāciju summai, vienlaikus ievērojot attiecīgo maksimālo koncentrāciju cetrimonium chloride un steartrimonium chloride summai, kā noteikts 265. ierakstā Citiem mērķiem, kas nav mērķis kavēt mikroorganismu attīstību līdzeklī. Šim mērķim jābūt redzamam līdzekļa noformējumā. b) Matu kopšanas līdzekļi, ko nenoskalo b) 3,0 % atsevišķai behentrimonium chloride koncentrācijai vai cetrimonium chloride, steartrimonium chloride un behentrimonium chloride atsevišķu koncentrāciju summai, vienlaikus ievērojot attiecīgo maksimālo koncentrāciju cetrimonium chloride un steartrimonium chloride summai, kā noteikts 265. ierakstā c) Līdzekļi sejai, ko nenoskalo c) 3,0 % atsevišķai behentrimonium chloride koncentrācijai vai cetrimonium chloride, steartrimonium chloride un behentrimonium chloride atsevišķu koncentrāciju summai, vienlaikus ievērojot attiecīgo maksimālo koncentrāciju cetrimonium chloride un steartrimonium chloride summai, kā noteikts 265. ierakstā ;
28 Kirova Str., 98312, Kerch, Autonomous Republic of Crimea,

40 Zeleznodorozhnaya str., 96178 town of Azov, Jankoysky district

Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts koncerna “National Association of producers” Massandra piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

6, str. Mira, Massandra 98600 city of Yalta

State concern National Association of producers “Massandra”

8.

“State enterprise Magarach of the national institute of wine” Государственное предприятие Агрофирма “Магарач” Национального института винограда и вина “Магарач” Gosudarstvenoye predpriyatiye “Agrofirma Magarach” nacionalnogo instituta vinograda i vina “Magarach”

9 Chapayeva str., 98433 Vilino, Bakhchisarayski district, (98433, Автономная Республика Крым, Бахчисарайский район, с. Вилино, ул. Чапаева, д. 9) Code: 31332064

Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts uzņēmuma Gosudarstvenoye predpriyatiye “Agrofirma Magarach” nacionalnogo instituta vinograda i vina “Magarach” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.